You will be given a definition of a task first, then some input of the task.
In this task, you are given a text in Catalan. Your task is to classify it into 19 different given themes. Names of all the classes are Society, Politics, Tourism, Health, Economy, Events, Parties, Education, Police, Environment, Parliament, Business, Judicial, European Union, Trade, Culture, Cinema, Government, and Letters

Alemanya, Itàlia i França descarten negociar amb Londres fins que activi el procés per sortir de la UE. Merkel rebutja converses “formals o informals” sense la notificació de sortida, Hollande exigeix “no perdre el temps” i Renzi parla de “girar pàgina”. ACN Brussel·les.-Els líders d’Alemanya, França i Itàlia han descartat aquest dilluns mantenir cap tipus de negociació “formal o informal” amb el govern britànic sobre el ‘Brexit’ fins que Londres notifiqui formalment la seva intenció d’abandonar la Unió Europea. En una reunió conjunta a Berlín, Angela Merkel, François Hollande i Matteo Renzi han discutit les conseqüències del referèndum del 23-J en preparació a la cimera de líders de la UE que es farà dimarts a Brussel·les amb la presència de David Cameron. “Qualsevol estat que decideix marxar de la UE ha de fer la petició, mentre no es fa no es pot prendre cap mesura”, ha alertat la cancellera Angela Merkel. El primer ministre britànic, David Cameron, va avisar l'endemà del referèndum que ell no activarà el ja famós article 50 del Tractat de Lisboa, que permet iniciar el procés de sortida, sinó que deixarà la decisió pel seu successor, que probablement assumirà el càrrec al setembre. Tot i que Merkel s’ha mostrat més flexible que altres líders europeus en donar temps al Regne Unit davant de la crisi política actual al país, la cancellera ha demanat que “les coses es comencin a moure a bon ritme”. “El prerequisit és òbviament que el Regne Unit inici el procediment”, ha reiterat. Més contundent ha estat el president francès, François Hollande. “Tot i la tristesa, hem de demostrar responsabilitat i no perdre el temps ni per tractar la sortida del Regne Unit, ni per donar un nou impuls a la UE dels 27”, ha assegurat als periodistes. Segons Hollande, “no hi ha res pitjor que la incertesa”, tant política com econòmica i financera, ja que genera “comportaments irracionals”. “La notificació ha d’arribar el més ràpid possible”, ha insistit Hollande, que ha dit que tot i que els líders entenen “la situació política al Regne Unit” i la volen “respectar”, també esperen que Londres mostri “respecte per la UE”. El primer ministre italià, Matteo Renzi, ha destacat que la Unió Europea viu un “moment històric” i que cal “sentit comú, responsabilitat i estar alerta”. “El Regne Unit ha decidit, girem pàgina, no podem perdre el temps, hem de respectar les normes i decisions dels pobles sobirans i alhora pensar estratègies en els propers mesos per aconseguir l’Europa que hauria de ser”, ha dit el primer ministre d’Itàlia. Segons Renzi, el resultat del referèndum britànic demostra que “és el moment adequat” per repensar la Unió Europea i “escriure una nova pàgina” de la seva història. 
Output:
European Union